ΣΥΛΛΟΓΟΣ ΔΕΠ ΠΑΝΕΠΙΣΤΗΜΙΟΥ ΑΙΓΑΙΟΥ

ΑΙΤΗΜΑΤΑ ΚΑΙ ΔΙΕΚΔΙΚΗΣΕΙΣ ΤΟΥ ΠΑΝΕΠΙΣΤΗΜΙΑΚΟΥ ΚΙΝΗΜΑΤΟΣ
· Άμεση κατάργηση του αντιασφαλιστικού εκτρώματος της κυβέρνησης και των φορολογικών επιβαρύνσεων των τελευταίων ετών. Αναπλήρωση των μέχρι τώρα περικοπών στους μισθούς και τις συντάξεις.

· Κάλυψη του συνόλου των εκπαιδευτικών και ερευνητικών αναγκών αποκλειστικά από τον κρατικό προϋπολογισμό. Έκτακτη επιχορήγηση για λειτουργικές δαπάνες. Να επιστραφούν οι κλεμμένες καταθέσεις των Πανεπιστημίων.
· Δημόσια χρηματοδότηση της έρευνας, ελευθερία της έρευνας και απεμπλοκή της από την ποδηγέτηση των ιδιωτών.

· Να παρθούν μέτρα ώστε να μην εγκαταλείψει κανένας φοιτητής τις σπουδές του για οικονομικούς λόγους.

· Πλήρης και αποκλειστική απασχόληση για τους πανεπιστημιακούς με αξιοπρεπείς μισθούς.
· Διορισμοί μελών ΔΕΠ και διοικητικού/τεχνικού προσωπικού. 

· Να καταργηθεί το αντιδραστικό νομοθετικό πλαίσιο που διέπει τα ΑΕΙ (ν. 4009/11, 4076/12, κτλ). 

· Να απαλειφθεί κάθε δυνατότητα επιχειρηματικής δραστηριότητας και δημιουργίας εταιρειών οποιουδήποτε τύπου για τα ίδια τα πανεπιστήμια και για μέλη ΔΕΠ.
· Έξοδος από τη διαδικασία της Μπολόνια. Κατάργηση των  ECTS και επανεξέταση των προγραμμάτων σπουδών με κριτήριο τις εκπαιδευτικές και κοινωνικές ανάγκες για αξιοπρεπή διαβίωση.
· Κατάργηση των ελαστικών εργασιακών σχέσεων για τους νέους επιστήμονες και για το σύνολο των εργαζομένων στα πανεπιστήμια.

· Απαγόρευση του επονείδιστου καθεστώτος των εργολαβιών, οι οποίες μετατρέπουν τα Πανεπιστήμια σε χώρους μαύρης εργασίας και φεουδαρχικών εργασιακών σχέσεων.
· Πλήρης επαναφορά του πανεπιστημιακού ασύλου.
· Να μην επιτρέπεται η λειτουργία ιδιωτικών πανεπιστημίων υπό μορφή κολεγίων, να καταργηθεί το «εθνικό πλαίσιο» επαγγελματικών προσόντων, να μην εφαρμοστεί η εξίσωση των τρίχρονων σπουδών με τις τετράχρονες και πεντάχρονες των ΑΕΙ.
